b'\n_START_ARTICLE_\nKapelionas\n_START_PARAGRAPH_\nKapelionas (lot. capellanus < capella\xc2\xa0\xe2\x80\x93 koply\xc4\x8dia)\xc2\xa0\xe2\x80\x93 Romos katalik\xc5\xb3, unit\xc5\xb3, anglikon\xc5\xb3 ar evangelik\xc5\xb3 ba\xc5\xbeny\xc4\x8di\xc5\xb3 dvasininkas, kuriam paskirta u\xc5\xbedaros bendruomen\xc4\x97s ar tam tikros tikin\xc4\x8di\xc5\xb3j\xc5\xb3 grup\xc4\x97s, neturin\xc4\x8dios klebono, nuolatin\xc4\x97 ganytoji\xc5\xa1ka globa._NEWLINE_Kapelionai skiriami ligonin\xc4\x97ms, kariniams daliniams (karo kapelionas), ugniagesi\xc5\xb3 komandai, policijai, mokykloms, tolimojo plaukiojimo laivams (j\xc5\xabreivi\xc5\xb3 ir keleivi\xc5\xb3), kal\xc4\x97jimams, emigrant\xc5\xb3 bendruomen\xc4\x97ms, draugijoms ir kitkam. Kapelionas b\xc5\xabna pavaldus vyskupui. Karo kapelionams paprastai suteikiamas ne \xc5\xbeemesnis kaip kapitono laipsnis, vyriausiam kapelionui\xc2\xa0\xe2\x80\x93 majoro laipsnis. Kapeliono titulas taip pat gali b\xc5\xabti suteikiamas vyskupo sekretoriui.'